  Майя Бывальцева Нюлэсъёсын тылпу потон учыръёсты алон вылысь Удмуртиын тылпулэсь утиськонъя нимысьтыз радэз (режим) ялӥзы. Со сярысь элькунысь Инкуазь узырлыкъя но инкуазез утёнъя министерстволэн пресс-службаез ивортэ. Тылпу потон кышкытлык вакытэ тылскыны, жуг-жагез, погыртэм писпуосты сутыны, тылын ужаны уг яра (отчы уг пыро нимысьтым радъям интыос) Удмуртиысь Инкуазь узырлыкъя но инкуазез утёнъя министерстволэн пресс-службаезСо сяна, 7-12 куартолэзе элькунын нюлэсъёсы транспортэн пыраны лэзьымтэ. Озьы ик поръяны, трос калыклы чаклам ужрадъёс ортчытъяны, вайёсты, лӥялъёсты, туй бичаны но пу люканы уг яра. Нюлэсъёсын тылпулэсь утиськон куронъёсты тӥям понна штрафъёс чакламын: - нимаз адямиослы – 5 сюрс манетозь; - ужоскето муртъёслы – 50 сюрс манетозь: - юридик огазеяськонъёслы – 1 миллион манетозь. Тылпу потӥз ке, куронъёсты тӥясез уголовной кылкутон улэ кыскозы Та вакытэ нюлэсъёсын югдурез кужмоятэм амалэн чаклало, со уже авиаци но кыскемын. Тылпуэз синйылтӥсьёсты ӝегатскытэк жингыртыны куро: - Удмуртиысь Инкуазь узырлыкъя но инкуазез утёнъя министерстволэн диспетчер ёзэсаз: 8 (3412) 56-93-60, 8-800-100-94-00; - Россиысь МЧС-лэн телефонъёсаз: 01, 112. ВАТСАН Тылпу потонлы кышкытлык кылдон вакыт кутскем дырысен (27-тӥ оштолэзьысен) Удмуртиысь нюлэсъёсын 15 тылпуос пусъемын, оглом 22,4 гектар вылын., одӥгез соос пӧлысь «Нечкинский» йӧскалык паркын (18 гектар вылын). Тодэ вайытом, куазез эскерисьёслэн чакламзыя, таиз арня Удмуртиын пӧсь луоз.  Тегъёс: Мерлык МЧС тылпу Удмуртия нюлэс инкуазь Инкуазьузырлыкъяминистерство  